als_Latn dik_Latn sag_Latn
aSport – Shkruan: Petrit Osmani
Skaj malit të Gjallicës ndodhet një qytet me diçka më shume 16 mijë banorë dhe padyshim njëri nga zonat më të varfëra të Republikës së Shqipërisë.
Në kushte të tilla ekonomike dhe sociale pak kujt do t’i shkonte ndërmend të merrej aktivisht me një sport, e aq më pak të organizonte një klub futbolli. Nëse lexon historikun e klubit , është një histori jo dhe aq mbresëlënës sa për të shkruar një artikull.
I themeluar në vitin e largët 1930 si shoqëri sportive me emrin “Kosova”, emër me të cilin u regjistrua edhe në Federatën Shqiptare të Futbollit të themeluar po atë kohë. Pas pauzës disa vjetore për shkak të luftërave botërore, klubi në vitin 1953 zyrtarizohet me emrin “Përparimi”. Që nga ajo kohë e deri në vitet e 90-ta klubi që ka qenë “me banim” në kategorinë e dytë, ka patur disa herë që ka kaluar në të tretën por aty aty ka qenë gjithmonë.
U bënë disa ndryshime me emrin, klubi u ri-emërtua “Kukësi”, ndërsa që në fillim të viteve 2000 përsëri u rikthye “Përparimi” për t’u vendosur defintivisht më vendim të Këshillit Bashkiak në vitin 2011 me emrin: Kf Kukësi.
Dukeshte që përveçse kuksianëve, edhe opinioni futbolldashës ishte mësuar që skuadra e Kukësit të kishte një vazhdimësi konstante dhe duke “mbajtur” çelësat e kategorisë së dytë skuadra verilindore shihej si ekip pa pretendime.
Në vitin 2011, falë një grupi donatorësh të udhëhequr nga presidenti i klubit, Safet Gjici Kukësi siguron futjen për herë të parë në historinë e themelimit në Kategorinë Superiore të vendit. Të gjithë i shihnin me rezerva, nuk bindnin shumë, nuk ishin mësuar madje as mediat të cilat nuk u jepnin hapësirë të merituar, jo rrallëherë edhe duke i injoruar.
Por, kjo nuk i bëri donatorët të ndaleshin, ata ndërtuan një stadium modern, siguruan përforcime të nevojshme dhe i’u përveshen punës. Ndeshjet e para të jepnin pasqyrën se klubi merrte rezultate të mira në saje të euforisë që kishte, dhe parashikimet e ekspertëve ishin që mbijetesa e siguruar do të ishte sukses për Kukësin. Por parashikimet nuk dolën të sakta, ekipi jo që siguroi mbijetesën por deri vonë ishte pretendent për titull duke ju prishur punë shumë skuadrava me emër në kampionatin shqiptar dhe në fund përfunduan nënkampion të Shqipërisë. Të përfunduarit në vendin e dytë, i garantonte skuadrës simpatike të Kukësit ndeshjet kualifikuese për Europa ligë. Edhe këtu s’do mend se shqiptarët ishin mësuar tashmë me ekipet që luanin në Europë, për Kukësin nuk kishte pritje se do të befasonte pasi ishte debutues në këtë kompeticion.
Ndeshja e parë e kuksianëve u luajt kundër estonezëve të Flora Talin. Kukësi u kualifikua falë një goli që kishte shënuar në transfertë dhe barazimi pa gola në shtëpi. Ky s’do mend që ishte sukses më vete, për herë të parë në histori të klubit kalohet raundi i parë. Shorti nuk u duk edhe fort miqësor me Kukësin në xhiron e dytë të kualifikimeve, përballë kishin ekipin boshnjak të Sarajevos i cili kishte rreth 50 ndeshje të luajtura nëpër kompeticionet europiane, por kuksianët përsëri befasojnë, fitojnë në shtëpi dhe marrin një barazim me një stadium mysafir të stërmbushur me rreth 30 mijë spektatorë. Dhe, kur dukej akoma më e pamundur në xhiron e tretë në Shqipëri erdhën skuadra ukrainase e Metalurgut. Kukësi sërish shkëlqeu, fitoi me rezultat të pastër prej 2:0 dhe la të stepur, tifozë, drejtues skuadrash, ekspertë dhe parashikues e….
“Një fitore që askush nuk e pa” më tha dikush me gjysmë zëri që sikur mu duk se më zbehi gëzimin që kisha për fitoren. Është e pakuptimtë se si asnjë nga qindra televizionet shqiptare nuk denjoi të paguaj të drejtën për transmetim të ndeshjes që u luajt në Tiranë. Histeria e televizioneve të “100 vitrinave” dhe serialeve si ky (që paguajnë tv-të shqiptare) dhe të qenit indiferent krahas një fitoreje kaq historike jo vetëm për një qytet është e pakutpimtë.
Lajmet bombastike dhe hapësirat në edicion lajmesh janë të pamjaftueshëm për një sukses të tillë. Këto janë raste të përsitura, madje shpesh. Vitin e kaluar Kombëtarja Shqiptare zhvillonte në Madrid të Spanjës një ndeshje kundër përfaqësueses së Katarit. U tha se vendi mikpritës në këtë rast ishte Katari që nuk lejoi që të shiteshin të drejtat televizive, së këndejmi, edhe fitoren e atëhershme e kishim shijuar pa e parë.
Kukësi tashmë nuk po bënë histori, ai është historia vet. Klubi është në prag të kualifikimit për në fazën “playoff”, që jo vetëm për Kukësin por për të gjithë Shqipërinë është një sukses i jashtëzakonshëm. Është viti i Kukësit ky, që pavarësisht nëse arrin të prek ose jo fazën e “playoff-it” nuk duhet nënvlerësuar meritat dhe sukseset e tij si debutues. E vetmja medie që ka transmetuar ndeshjen ka qenë Radio Tirana, a duhet tifozët shqiptarë të rikonfigurojnë moton “Shit Televizorin bli libra” në “Shit televizorin, bli radio”
Pra, ti urojmë rrugëtim të mbarë Kukësit dhe ta përkahim atë sikudër çdo skuadër shqiptare që na përfaqëson në arenën ndërkombëtare, me shpresën që sukseset e tyre nuk do të përfundojnë më 8 gusht (kur luhet ndeshja e kthimit), por ajo datë të jetë vetëm fillimi i një rrugëtimi plot lavdi.
scn_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn